L 302/26
EL
Επίσημη Εφημερίδα της Ευρωπαϊκής Ένωσης
22.11.2022
8.3.
Η προσθήκη από κατασκευαστή οχημάτων σε εγκεκριμένο όχημα τυποποιημένου εγχώριου ή επιχειρηματικού εξοπλισμού, εκτός του κινητού εξοπλισμού επικοινωνιών, που συμμορφώνεται προς άλλους κανονισμούς και η εγκατάσταση, αντικατάσταση ή αφαίρεση του οποίου πραγματοποιείται σύμφωνα με τις συστάσεις των κατασκευα­ στών εξοπλισμού και οχήματος, δεν ακυρώνει την έγκριση οχήματος.
Κάτι τέτοιο δεν αποκλείει τους κατασκευα­ στές οχημάτων που τοποθετούν εξοπλισμό τηλεπικοινωνιών σύμφωνα με κατάλληλες οδηγίες εγκατάστασης που αναπτύσσονται από τον κατασκευαστή του οχήματος και/ή τους κατασκευαστές του εν λόγω εξοπλισμού επικοι­ νωνιών.
Ο κατασκευαστής του οχήματος παρέχει αποδεικτικά στοιχεία (εάν ζητούνται από την αρχή δοκιμών) ότι η απόδοση του οχήματος δεν επηρεάζεται αρνητικά από αυτούς τους πομπούς.
Μπορεί να είναι μια δήλωση ότι τα επίπεδα ισχύος και η εγκατάσταση είναι τέτοια που τα επίπεδα ατρωσίας του παρόντος κανονισμού παρέχουν επαρκή προστασία όταν υπόκεινται μόνο σε μετάδοση π.χ. με εξαίρεση της μετάδοσης σε συνδυασμό με τις δοκιμές που προσδιορίζονται στο σημείο 6.
Ο παρών κανονισμός δεν εξουσιοδοτεί τη χρήση πομπού επικοινωνιών όταν ισχύουν άλλες απαιτήσεις για τον εν λόγω εξοπλισμό ή τη χρήση του.
9.
Συμμόρφωση της παραγωγής Οι διαδικασίες συμμόρφωσης της παραγωγής πρέπει να συμμορφώνονται με εκείνες που ορίζονται στο προσάρ­ τημα 2 της συμφωνίας (E/ECE/324-E/ECE/TRANS/505/Rev.2), με τις ακόλουθες απαιτήσεις:
9.1.
Τα οχήματα ή κατασκευαστικά στοιχεία ή ΗΣΥ που εγκρίνονται σύμφωνα με τον παρόντα κανονισμό κατασκευά­ ζονται έτσι ώστε να συμμορφώνονται προς τον εγκεκριμένο τύπο ικανοποιώντας τις απαιτήσεις που ορίζονται στο σημείο 6 και, κατά περίπτωση, στο σημείο 7 ανωτέρω.
9.2.
Η συμμόρφωση της παραγωγής του οχήματος ή του κατασκευαστικού στοιχείου ή της χωριστής τεχνικής μονάδας ελέγχεται βάσει των δεδομένων που περιέχονται στα έντυπα κοινοποίησης για την έγκριση τύπου που ορίζονται στο παράρτημα 3Α και/ή 3Β του παρόντος κανονισμού.
9.3.
Εάν η αρχή έγκρισης τύπου δεν είναι ικανοποιημένη με τη διαδικασία ελέγχου του κατασκευαστή, τότε ισχύουν τα κατωτέρω σημεία 9.3.1, 9.3.2 και 9.3.3.
9.3.1.
Κατά την επαλήθευση της συμμόρφωσης οχήματος, κατασκευαστικού στοιχείου ή ΗΣΥ, τα οποία λαμβάνονται από τη σειρά, η παραγωγή θεωρείται ότι συμμορφώνεται προς τις απαιτήσεις του παρόντος κανονισμού σε σχέση με ηλεκτρομαγνητικές διαταραχές ευρείας ζώνης και τις ηλεκτρομαγνητικές διαταραχές στενής ζώνης, εάν τα μετρού­ μενα επίπεδα δεν υπερβαίνουν κατά περισσότερο από 4 dB (60 %) τα όρια αναφοράς που ορίζονται στα σημεία 6.2.2.1, 6.2.2.2, 6.3.2.1, 6.3.2.2 και, κατά περίπτωση, στα σημεία 7.2.2.1 και 7.2.2.2 για τα οχήματα, καθώς και στα σημεία 6.5.2.1, 6.6.2.1 και, κατά περίπτωση, στο σημείο 7.10.2.1 ανωτέρω για τα ΗΣΥ.
9.3.2.
Κατά την επαλήθευση της συμμόρφωσης οχήματος, κατασκευαστικού στοιχείου ή ΗΣΥ, τα οποία λαμβάνονται από τη σειρά, η παραγωγή θεωρείται ότι συμμορφώνεται προς τις απαιτήσεις του παρόντος κανονισμού σε σχέση με την ατρωσία στην ηλεκτρομαγνητική ακτινοβολία, εάν το ΗΣΥ του οχήματος δεν παρουσιάζει υποβάθμιση σχετική με τον άμεσο έλεγχο του οχήματος που θα μπορούσε να παρατηρηθεί από τον οδηγό ή άλλο χρήστη του οδικού δικτύου όταν το όχημα βρίσκεται στην κατάσταση που ορίζεται στο παράρτημα 6 σημείο 4, και υπόκειται σε ένταση πεδίου, που εκφράζεται σε Volt/m, έως 80 % των ορίων αναφοράς που ορίζονται στο σημείο 6.4.2.1 και, κατά περίπτωση, στο σημείο 7.7.2.1 για τα οχήματα, καθώς και στο σημείο 6.8.2.1 και, κατά περίπτωση, στο σημείο 7.18.2.1 ανωτέρω για τα ΗΣΥ.
9.3.3.
Κατά την επαλήθευση της συμμόρφωσης κατασκευαστικού στοιχείου ή χωριστής τεχνικής μονάδας (ΧΤΜ), που λαμβάνονται από τη σειρά, η παραγωγή θεωρείται ότι συμμορφώνεται προς τις απαιτήσεις του παρόντος κανονι­ σμού σε σχέση με την ατρωσία έναντι αγώγιμων διαταραχών και την εκπομπή, εάν το κατασκευαστικό στοιχείο ή η ΧΤΜ δεν παρουσιάζουν υποβάθμιση των επιδόσεων των «λειτουργιών που συνδέονται με την ατρωσία» έως τα επίπεδα που αναφέρονται στο σημείο 6.9.1 και, κατά περίπτωση, στο σημείο 7.19.1, και δεν υπερβαίνουν τα επίπεδα που αναφέρονται στο σημείο 6.7.1 και, κατά περίπτωση, στο σημείο 7.17.1 ανωτέρω.
10.
Κυρώσεις σε περίπτωση μη συμμόρφωσης της παραγωγής
10.1.
Η έγκριση που χορηγείται σε σχέση με τύπο οχήματος, κατασκευαστικού στοιχείου ή χωριστής τεχνικής μονάδας σύμφωνα με τον παρόντα κανονισμό μπορεί να ανακληθεί εάν δεν πληρούνται οι απαιτήσεις που ορίζονται στο σημείο 6 και, κατά περίπτωση, στο σημείο 7 ανωτέρω ή εάν τα επιλεγμένα οχήματα αποτύχουν στις δοκιμές που ορίζονται στο σημείο 6 και, κατά περίπτωση, στο σημείο 7 ανωτέρω.
10.2.
Εάν συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει έγκριση την οποία είχε χορηγήσει παλιότερα, ενημερώνει αμέσως τα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα των παραρτημάτων 3Α και 3Β του παρόντος κανονισμού.
11.
Οριστική παύση της παραγωγής Εάν ο κάτοχος έγκρισης σταματήσει να κατασκευάζει μόνιμα τύπο οχήματος ή ΗΣΥ που έχει εγκριθεί σύμφωνα με τον παρόντα κανονισμό, ενημερώνει την αρχή έγκρισης τύπου που χορήγησε την έγκριση, η οποία ενημερώνει με